Serbijos imperija
Serbijos imperija (serb. Српско Царство = Srpsko Carstvo) – trumpalaikė viduramžių valstybė, egzistavusi 1345–1371 m. vakarų Balkanuose. Didžiąją dalį istorijos ji kontroliavo dabartinės Serbijos, Juodkalnijos, pietinės Dalmatijos (dab. Kroatija), Kosovo, Albanijos, Makedonijos teritorijas, taip pat didžiąją dalį Graikijos. Serbijos karaliaus Stepono Dušano valdymo metais Serbija buvo galingiausia valstybė Pietryčių Europoje ir viena galingiausių Europos valstybių.